Oficialusis leidinys L 052 , 21/02/1998 p. 0001 - 0007



Tarybos reglamentas (EB, EURATOMAS) Nr. 410/98 1998 m. vasario 16 d. iš dalies keičiantis Reglamentą (EB, Euratomas) Nr. 58/97 dėl verslo struktūros statistikos EUROPOS SĄJUNGOS TARYBA, atsižvelgdama į Europos bendrijos steigimo sutartį ir ypač jos 213 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Reglamentas (EB, Euratomas) Nr. 58/97 [4] nustatė bendrą Bendrijos statistinių duomenų apie verslo struktūrą, veiklos rūšis, konkurencingumą ir veiklos rezultatus Bendrijoje rinkimo, rengimo, perdavimo ir įvertinimo sistemą; kadangi dėl Bendrijos pinigų, ekonominės ir socialinės integracijos pirmiau minėtą sistemą reikia išplėsti taip, kad ji apimtų draudimo sektorių; kadangi nacionalinių ir regioninių sąskaitų rengimui pagal Reglamentą (EB) Nr. 2223/96 [5] reikalinga lyginamoji, išsami ir patikima draudimo statistika; kadangi būtina iš dalies pakeisti Reglamentą (EB, Euratomas) Nr. 58/97, remiantis Tarybos direktyvomis 92/49/EEB [6] ir 92/96/EEB [7], kuriomis baigiama kurti vidaus tiesioginio gyvybės draudimo ir ne gyvybės draudimo rinka, ir Tarybos direktyva 91/674/EEB [8] dėl draudimo įmonių metinės finansinės atskaitomybės ir konsoliduotos finansinės atskaitomybės; kadangi buvo pasitarta su Statistikos programų komitetu, įsteigtu Sprendimu 89/382/EEB, Euratomas [9], ir Draudimo komitetu, įsteigtu Direktyva 91/675/EEB [10], PRIĖMĖ ŠĮ REGLAMENTĄ: 1 straipsnis Reglamentas (EB, Euratomas) Nr. 58/97 iš dalies keičiamas taip: 1. 5 straipsnis papildomas šia įtrauka: "– detalusis draudimo struktūros statistikos modulis, apibrėžtas 5 priede". 2. Pridedamas 5 priedas, išdėstytas šio reglamento priede. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. vasario 16 d. Tarybos vardu Pirmininkas J. Cunningham [1] OL C 310, 1997 10 10, p. 5. [2] OL C 14, 1998 1 19. [3] 1998 m. sausio 28 d. pareikšta nuomonė (dar nepaskelbta Oficialiajame leidinyje). [4] OL L 14, 1997 1 17, p. 1. [5] OL L 310, 1996 11 30, p. 1. [6] OL L 228, 1992 8 11, p. 1. Direktyva su pakeitimais, padarytais Europos Parlamento ir Tarybos direktyva 95/26/EB (OL L 168, 1995 7 18, p. 7). [7] OL L 360, 1992 12 9, p. 1. Direktyva su pakeitimais, padarytais Europos Parlamento ir Tarybos direktyva 95/26/EB (OL L 168, 1995 7 18, p. 7). [8] OL L 374, 1991 12 31, p. 7. [9] OL L 181, 1989 6 28, p. 47. [10] OL L 374, 1991 12 31, p. 32. -------------------------------------------------- PRIEDAS " 5 PRIEDAS DETALUSIS DRAUDIMO STRUKTŪROS STATISTIKOS MODULIS 1 skirsnis Tikslai Šio priedo tikslas – nustatyti bendrą Bendrijos statistinių duomenų apie draudimo paslaugų struktūrą, veiklos rūšis, konkurencingumą ir veiklos rezultatus rinkimo, rengimo, perdavimo ir įvertinimo sistemą. Šis modulis apima išsamų rodiklių, pagal kuriuos rengiami statistiniai duomenys, sąrašą, siekiant pagerinti žinias apie draudimo sektoriaus plėtrą nacionaliniu, Bendrijos ir tarptautiniu lygiu. 2 skirsnis Taikymo sritis Statistiniai duomenys rengiami apie šio reglamento 2 straipsnio i, ii ir iii punktuose išvardytas sritis ir yra visų pirma susiję su: 1) išsamia draudimo įmonių struktūros, veiklos rūšių, konkurencingumo ir veiklos rezultatų analize; 2) viso verslo ir verslo pagal produktus, klientų struktūrą, tarptautinę veiklą, užimtumą, investicijas, kapitalą ir rezervus bei techninius atidėjimus plėtra ir pasiskirstymu. 3 skirsnis Apimtis 1. Statistiniai duomenys rengiami apie visas veiklos rūšis, priskiriamas NACE 1 red. 66 skyriui, išskyrus 66.02 klasę. 2. Statistiniai duomenys rengiami apie šias įmones: - ne gyvybės draudimo įmones: visas, nurodytas Direktyvos 91/674/EEB 2 straipsnio 1 dalies a punkte [1], - gyvybės draudimo įmones: visas, nurodytas 91/674/EEB 2 straipsnio 1 dalies b punkte, - specializuotas perdraudimo įmones: visas, nurodytas 91/674/EEB 2 straipsnio 1 dalies c punkte, - draudikų asociacijas, žinomas kaip Lloyd’s: visas, nurodytas 91/674/EEB 4 straipsnyje, - mišraus draudimo įmones: visas, kurios vykdo gyvybės ir ne gyvybės draudimo veiklą. 3. Be to, Direktyvų 73/239/EEB [2] ir 79/267/EEB [3] III antraštinėje dalyje nurodytų draudimo įmonių, kurių veikla priskiriama vienai iš 1 dalyje nurodytų NACE 1 red. klasių, filialai prilyginami atitinkamoms 2 dalyje apibrėžtoms įmonėms. 4. Siekiant parengti suderintus Bendrijos statistinius duomenis valstybėms narėms paliekama teisė neįtraukti įmonių, nurodytų Direktyvos 73/239/EEB 3 straipsnyje ir Direktyvos 79/267/EEB 2 straipsnio 2 bei 3 dalyse ir 3 bei 4 straipsniuose. 4 skirsnis Rodikliai 1. Rodikliai ir statistiniai duomenys, nurodyti 3 dalyje pateiktame A sąraše ir 4 dalyje pateiktame B sąraše, rengiami pagal 5 skirsnio nuostatas. Kai rodikliai yra gaunami tiesiogiai iš metinių atskaitomybių, su jais susiję ataskaitiniai metai, pasibaigiantys su statistika susijusiais ataskaitiniais metais, prilyginami pastariesiems. 2. A ir B sąrašuose nurodyti gyvybės draudimo įmonių rodikliai žymimi skaičiumi 1, ne gyvybės draudimo įmonių rodikliai – skaičiumi 2, mišraus draudimo įmonių – skaičiumi 3, specializuoto perdraudimo įmonių – skaičiumi 4, mišraus draudimo įmonių gyvybės draudimo veiklos – skaičiumi 5 ir mišraus draudimo įmonių ne gyvybės draudimo veiklos (įskaitant prisiimtą perdraudimą) – skaičiumi 6. 3. A sąraše pateikiama tokia informacija: i) Direktyvos 91/674/EEB 6 straipsnyje išvardyti rodikliai, susiję su gyvybės, ne gyvybės, mišraus draudimo ir specializuoto perdraudimo įmonėmis: balanso turto dalis, t. y. straipsniai C I (žemė ir pastatai, kuriais naudojasi draudimo įmonė savo veiklos vykdymui), C II, C II 1 + C II 3, išreikšti bendra suma, C III, C III 1, C III 2, C III 3, C III 4, C III 5, C III 6 + C III 7, išreikšti bendra suma C IV, D; balanso įsipareigojimų dalis, t. y. straipsniai A, A I, A II + A III + A IV, išreikšti bendra suma; B, C 1 a (atskirai nurodant mišraus draudimo įmonių gyvybės draudimo ir ne gyvybės draudimo veiklą), C 2 a (atskirai nurodant mišraus draudimo įmonių gyvybės draudimo ir ne gyvybės draudimo veiklą), C 3 a (atskirai nurodant mišraus draudimo įmonių gyvybės draudimo ir ne gyvybės draudimo veiklą), C 4 a, C 5, C 6 a, D a, G III (neišskiriant konvertuojamų paskolų), G IV; ii) Direktyvos 91/674/EEB 34 straipsnio I dalyje išvardyti rodikliai, susiję su ne gyvybės draudimo ir specializuoto perdraudimo įmonėmis bei mišraus draudimo įmonių vykdoma ne gyvybės draudimo veikla: straipsniai 1a, 1b, 1c, 1d, 2, 4a aa, 4a bb, 4b bb, 7 (bendra suma), 7d, 9, 10 (atskirai nurodant bendrą sumą ir grynąją sumą); iii) Direktyvos 91/674/EEB 34 straipsnio II dalyje išvardyti rodikliai, susiję su gyvybės draudimo įmonėmis bei mišraus draudimo įmonių vykdoma gyvybės draudimo veikla: straipsniai 1a, 1b, 1c (atskirai nurodant bendrą sumą ir perdraudikų dalį), 2, 3, 5a aa, 5a bb, 5b aa, 5b bb, 6a aa, 6a bb, 8 (bendra suma), 8d, 9, 10, 12, 13 (atskirai nurodant bendrą sumą ir grynąją sumą); iv) Direktyvos 91/674/EEB 34 straipsnio III dalyje išvardyti rodikliai, susiję su gyvybės, ne gyvybės ir mišraus draudimo įmonėmis bei specializuoto perdraudimo įmonėmis: straipsniai 3, 4 (tik gyvybės draudimo ir mišraus draudimo įmonėms), 5, 6 (tik ne gyvybės draudimo, mišraus draudimo ir specializuoto perdraudimo įmonėms) 7, 8, 9 + 14 + 15, išreikšti bendra suma, 10 (neatskaičius mokesčius), 13, 16; v) Direktyvos 91/674/EEB 63 straipsnyje minimi rodikliai, susiję su: - gyvybės ir ne gyvybės draudimo įmonėmis bei mišraus draudimo įmonių vykdoma gyvybės ir ne gyvybės draudimo veikla: bendra tiesioginio draudimo pasirašytų įmokų suma pagal CPA klasifikatoriaus (pa)kategorijas (penkiaženklis lygis ir 66.03.21, 66.03.22 pakategorijai), - ne gyvybės draudimo įmonėmis ir mišraus draudimo įmonių ne gyvybės draudimo veikla: bendra išmokų sąnaudų suma tiesioginiame draudime, bendra veiklos sąnaudų suma tiesioginiame draudime, ir perdraudimo likutis tiesioginiame draudime, visus kintamuosius rodiklius suskirstant pagal CPA klasifikatoriaus (pa)kategorijas (penkiaženklis lygis ir 66.03.21, 66.03.22 pakategorijai), - gyvybės draudimo įmonėmis ir mišraus draudimo įmonių gyvybės draudimo veikla: bendra tiesioginio draudimo pasirašytų įmokų suma, suskirstyta kaip nurodyta II dalies 1 punkte; vi) Direktyvos 91/674/EEB 64 straipsnyje nurodyti rodikliai, susiję su gyvybės, ne gyvybės draudimo, mišraus draudimo ir specializuoto perdraudimo įmonėmis: komisiniai už tiesioginio draudimo veiklą (išskyrus specializuotas perdraudimo įmones) ir visą draudimo veiklą; vii) toliau išvardyti papildomi rodikliai: Kodas | Pavadinimas | Draudimo įmonės ar draudimo veiklos rūšis | Struktūros duomenys 11 11 0 | Įmonių skaičius | (1, 2, 3, 4) | 11 11 1 | Įmonių skaičius pagal juridinį statusą | (1, 2, 3, 4) | 11 11 2 | Įmonių skaičius pagal bendros pasirašytų įmokų sumos dydžio kategorijas | (1, 2, 3) | 11 11 3 | Įmonių skaičius pagal techninių atidėjimų dydžio kategorijas | (1) | 11 11 5 | Įmonių skaičius pagal valstybę, kurioje yra patronuojanti įmonė | (1, 2, 3, 4) | 11 41 0 | Bendras filialų skaičius kitose valstybėse ir jų buvimo vieta | (1, 2, 3) | Apskaitos duomenys/pelno (nuostolio) ataskaitos techninė dalis 32 11 4 | Bendra pasirašytų įmokų suma, suskirstyta pagal įmonės juridinį statusą | (1, 2, 3, 4, 5, 6) | 32 11 5 | Bendra tiesioginio draudimo pasirašytų įmokų suma, suskirstyta pagal valstybę, kurioje yra patronuojanti įmonė | (1, 2, 5, 6) | 32 11 6 | Prisiimto perdraudimo įmokos, pasirašytos įmokos, suskirstytos pagal valstybę, kurioje yra patronuojanti įmonė | (1, 2, 4, 6) | 32 18 2 | Perdraudikų dalis bendroje pasirašytų įmokų sumoje, suskirstyta pagal valstybę, kurioje yra patronuojanti įmonė | (1, 2, 4, 5, 6) | 32 16 0 | Kiti techninės dalies straipsniai, bendra suma | (1, 2, 4, 5, 6) | 32 18 0 | Perdraudimo likutis | (1, 2, 4, 5, 6) | 32 18 8 | Bendros kitų techninės dalies pozicijų sumos perdraudikų dalis | (1, 2, 4, 5, 6) | Apskaitos duomenys/pelno (nuostolio) ataskaitos netechninė dalis 32 19 0 | II bendra suma (= grynasis techninės dalies likutis) | (3) | Papildomi duomenys, susiję su pelno (nuostolio) ataskaita 32 61 4 | Išorinės išlaidos už įsigytas prekes bei paslaugas | (1, 2, 3, 4) | 13 31 0 | Personalo išlaikymo sąnaudos | (1, 2, 3, 4) | 32 61 5 | Vidinės bei išorinės žalos sureguliavimo išlaidos | (1, 2, 3, 4, 5, 6) | 32 61 6 | Įsigijimo sąnaudos | (1, 2, 3, 4, 5, 6) | 32 61 7 | Administracinės sąnaudos | (1, 2, 3, 4, 5, 6) | 32 61 8 | Bendra kitų techninių sąnaudų suma | (1, 2, 3, 4, 5, 6) | 32 61 9 | Investicijų vadybos sąnaudos | (1, 2, 3, 4, 5, 6) | 32 71 1 | Pajamos iš dalyvavimo kitų įmonių kapitale | (1, 2, 3, 4, 5, 6) | 32 71 3 | Pajamos iš žemės ir pastatų | (1, 2, 3, 4, 5, 6) | 32 71 4 | Pajamos iš kitų investicijų | (1, 2, 3, 4, 5, 6) | 32 71 5 | Investicijų vertės padidėjimas | (1, 2, 3, 4, 5, 6) | 32 71 6 | Investicijų realizavimo pelnas | (1, 2, 3, 4, 5, 6) | 32 72 1 | Investicijų vadybos sąnaudos, įskaitant palūkanas | (1, 2, 3, 4, 5, 6) | 32 72 2 | Investicijų vertės sumažėjimas | (1, 2, 3, 4, 5, 6) | 32 72 3 | Investicijų realizavimo nuostolis | (1, 2, 3, 4, 5, 6) | Duomenys pagal produktus ir CPA kategorijas (pakategorijus) 33 12 1 | Perdraudikų dalis bendroje tiesioginio draudimo pasirašytų įmokų sumoje (penkiaženklis lygis, 66.03.21 ir 66.03.22 pakategorijai) | (1, 2, 5, 6) | Internacionalizavimo duomenys (geografinis draudimo įmokų, susijusių su verslo steigimo laisve, suskirstymas) 34 31 1 | Bendra tiesioginio draudimo pasirašytų įmokų suma pagal CPA klasifikatoriaus kategorijas (penkiaženklis lygis) ir valstybes nares | (1, 2, 5, 6) | Internacionalizavimo duomenys (geografinis draudimo įmokų, susijusių su paslaugų teikimo laisve, suskirstymas) 34 32 1 | Bendra tiesioginio draudimo pasirašytų įmokų suma pagal CPA klasifikatoriaus kategorijas (penkiaženklis lygis) ir valstybes nares | (1, 2, 5, 6) | Užimtumo duomenys 16 11 0 | Dirbančiųjų asmenų skaičius | (1, 2, 3, 4) | Balanso duomenys (turtas/įsipareigojimai) 36 30 0 | Turtas, iš viso | (1, 2, 3, 4) | 37 33 1 | Numatomų išmokėjimų techninis atidėjimas tiesioginiame draudime | (2, 6) | 37 30 1 | Visi grynieji techniniai atidėjimai | (1, 2, 3, 4) | 4. B sąraše pateikiama tokia informacija: i) Direktyvos 91/674/EEB 34 straipsnio I dalyje išvardyti rodikliai, susiję su ne gyvybės draudimo ir specializuoto perdraudimo įmonėmis ir mišraus draudimo įmonių ne gyvybės draudimo veikla: 3, 5, 6, 8 straipsniai; ii) Direktyvos 91/674/EEB 34 straipsnio II dalyje išvardyti rodikliai, susiję su gyvybės draudimo ir mišraus draudimo įmonių vykdoma gyvybės draudimo veikla: 4, 6b, 7, 11 straipsniai; iii) Direktyvos 91/674/EEB 63 straipsnyje nurodyti rodikliai, susiję su gyvybės ir ne gyvybės draudimo įmonėmis ir mišraus draudimo įmonių vykdoma gyvybės ir ne gyvybės draudimo veikla: valstybėje narėje, kurioje yra įmonės pagrindinė buveinė, kitose valstybėse narėse, kitose EEE valstybėse, Šveicarijoje, JAV, Japonijoje ar trečiosiose šalyse pasirašytų tiesioginio draudimo įmokų bendros sumos geografinis suskirstymas; iv) toliau išvardyti papildomi rodikliai: Kodas | Pavadinimas | Draudimo įmonės ar draudimo veiklos rūšis | Pastabos | Apskaitos duomenys/pelno (nuostolio) ataskaitos techninė dalis 32 13 2 | Bendra išmokų suma einamaisiais ataskaitiniais metais patirtai žalai padengti | (2, 4, 6) | | Tarptautinė veikla (bendroji) 34 12 0 | Bendros prisiimto perdraudimo įmokų sumos, pasirašytų įmokų, geografinis suskirstymas | (1, 2, 4, 5, 6) | | 34 13 0 | Bendros pasirašytų įmokų sumos perdraudikų dalies geografinis suskirstymas | (1, 2, 4, 5, 6) | | Balanso duomenys (turtas/įsipareigojimai) 36 11 2 | Žemė ir pastatai (dabartinė vertė) | (1, 2, 3, 4) | | 36 12 3 | Investicijos į dukterines ir dalyvavimo ryšiais susijusias įmones (dabartinė vertė) | (1, 2, 3, 4) | | 36 13 8 | Kitos finansinės investicijos (dabartinė vertė) | (1, 2, 3, 4) | | 36 21 0 | Gyvybės draudimo investicijos, kai investavimo rizika tenka draudėjui – žemė ir pastatai | (1, 3) | | 36 22 0 | Gyvybės draudimo investicijos, kai investavimo rizika tenka draudėjui – kitos finansinės investicijos | (1, 3) | | 37 10 1 | Visas kapitalas ir rezervai, suskirstyti pagal juridinį statusą | (1, 2, 3, 4) | | 37 33 3 | Numatomų išmokėjimų techninis atidėjimas tiesioginiame draudime pagal CPA klasifikatoriaus (pa)kategorijas (penkiaženklis lygis) ir 66.03.21, 66.03.22 pakategorijus | (2, 6) | | Kiti duomenys 39 10 0 | Neįvykdytų sutarčių, susijusių su tiesioginio draudimo veikla, skaičius ataskaitinių metų pabaigoje pagal visas individualias gyvybės draudimo sutartis ir toliau nurodytus CPA klasifikatoriaus pakategorijus: 66.01.1, 66.03.1, 66.03.4, 66.03.5 | (1, 2, 5, 6) | | 39 20 0 | Apdraustų asmenų, susijusių su tiesioginio draudimo veikla, skaičius ataskaitinių metų pabaigoje pagal visas grupines gyvybės draudimo sutartis ir toliau nurodytą CPA klasifikatoriaus pakategorijį: 66.03.1 | (1, 2, 5, 6) | | 39 30 0 | Apdraustų transporto priemonių, susijusių su tiesioginio draudimo veikla, skaičius ataskaitinių metų pabaigoje pagal toliau nurodytą CPA klasifikatoriaus pakategorijį: 66.03.2 | (2, 6) | Nebūtina | 39 40 0 | Bendra apdrausta suma, susijusi su tiesioginio draudimo veikla, ataskaitinių metų pabaigoje pagal toliau nurodytus CPA klasifikatoriaus pakategorijus: 66.01.1 ir 66.01.4 | (1, 5) | Nebūtina | 39 50 0 | Išmokų, susijusių su tiesioginio draudimo veikla, skaičius per ataskaitinius metus pagal toliau nurodytą CPA klasifikatoriaus pakategorijį: 66.03.2 | (2, 6) | Nebūtina | 5 skirsnis Pirmieji ataskaitiniai metai Pirmieji ataskaitiniai metai, kurių metiniai statistiniai duomenys rengiami apie A sąrašo rodiklius ir statistiką, yra 1996 kalendoriniai metai, o apie B sąrašo rodiklius ir statistiką – 2000 kalendoriniai metai. 6 skirsnis Rezultatų parengimas Rezultatai suskirstomi pagal NACE 1 red. keturių ženklų lygį (klases). 7 skirsnis Rezultatų perdavimas Rezultatai perduodami per 12 mėnesių nuo ataskaitinių metų pabaigos, jeigu kalbama apie 3 skirsnyje nurodytas įmones, išskyrus specializuotas perdraudimo įmones, kurių statistiniai duomenys perduodami per 18 mėnesių nuo ataskaitinio laikotarpio pabaigos. 8 skirsnis Draudimo komitetas Komisija informuoja pagal Direktyvą 91/675/EEB [4] įsteigtą Draudimo komitetą apie šio modulio įgyvendinimą ir visas priemones, kurių buvo imtasi pagal šio reglamento 13 straipsnį, padedančias duomenų rinkimą ir statistinį apdorojimą, rezultatų apdorojimą ir perdavimą pritaikyti prie ekonominės bei techninės raidos. 9 skirsnis Pereinamasis laikotarpis Rengiant 5 skirsnyje nurodytus statistinius duomenis šiame priede apibrėžtam detaliajam moduliui, pereinamasis laikotarpis trunka ne ilgiau kaip trejus metus nuo pirmųjų ataskaitinių metų pradžios. " [1] OL L 374, 1991 12 31, p. 7. [2] OL L 228, 1973 8 16, p. 3. [3] OL L 63, 1979 3 13, p. 1. [4] OL L 374, 1991 12 31, p. 32. --------------------------------------------------